
Atklātam konkursam
“Mediju plānošana un reklāmas izvietošana medijos nodibinājuma Liepāja 2027 vajadzībām”
Iepirkuma identifikācijas Nr. Liepāja 2027/2026/15

Liepājā	                                                                                          2026. gada 28. augustā

 Nodibinājuma “Nodibinājums Liepāja 2027” iepirkuma komisija ir izskatījusi pretendenta jautājumus par atklātā konkursa “Mediju plānošana un reklāmas izvietošana medijos nodibinājuma Liepāja 2027 vajadzībām” (Id.Nr. Liepāja2027/2026/15) nolikumu un tā pielikumiem un paskaidro:
Jautājums Nr. 1
Vai pretendentam piedāvājuma iesniegšanas brīdī kā apakšuzņēmēji obligāti jānorāda un jāiesniedz visa saistītā dokumentācija par pretendentu grupas uzņēmumiem (mūsu gadījumā – saistītajiem uzņēmumiem Lietuvā un Igaunijā), ja pretendents nebalstās uz šo uzņēmumu tehniskajām vai finansiālajām iespējām kvalifikācijas prasību izpildei, un to iespējamā iesaiste līguma izpildē tiks izvērtēta tikai pēc līguma noslēgšanas atkarībā no faktisko uzdevumu apjoma Baltijas mērogā?
ATBILDE: 
Pasūtītājs skaidro, ka saskaņā ar Publisko iepirkumu likuma 63. panta otro daļu pretendentam piedāvājumā ir jānorāda tie apakšuzņēmēji, kuru sniedzamo pakalpojumu vērtība attiecīgā iepirkuma līguma izpildē ir vismaz 10 000 EUR, kā arī katram šādam apakšuzņēmējam izpildei nododamā iepirkuma līguma daļa.
Ja piedāvājuma iesniegšanas brīdī pretendents neparedz konkrēto saistīto uzņēmumu Lietuvā un/vai Igaunijā iesaisti iepirkuma līguma izpildē un nebalstās uz šo uzņēmumu saimnieciskajām un finansiālajām vai tehniskajām un profesionālajām iespējām, lai apliecinātu savu atbilstību iepirkuma dokumentācijā noteiktajām kvalifikācijas prasībām, šādi uzņēmumi piedāvājumā nav jānorāda kā apakšuzņēmēji un par tiem nav jāiesniedz apakšuzņēmējiem paredzētā dokumentācija.
Ja līguma izpildes laikā, ņemot vērā faktisko pakalpojumu apjomu un nepieciešamību, izraudzītajam pretendentam radīsies nepieciešamība līguma izpildē iesaistīt papildu apakšuzņēmējus, šāda iesaiste veicama, ievērojot iepirkuma līguma noteikumus un Publisko iepirkumu likuma 62. pantā noteikto kārtību par papildu apakšuzņēmēju piesaisti.
Vienlaikus vēršam uzmanību, ka gadījumā, ja jau piedāvājuma iesniegšanas brīdī ir paredzēts konkrētam uzņēmumam nodot iepirkuma līguma daļas izpildi un šī uzņēmuma sniedzamo pakalpojumu vērtība sasniedz Publisko iepirkumu likuma 63. panta otrajā daļā noteikto 10 000 EUR slieksni, attiecīgais uzņēmums piedāvājumā ir norādāms kā apakšuzņēmējs atbilstoši iepirkuma dokumentācijas un normatīvo aktu prasībām.
